અમિતભાઈ : મારા ઘરે સંગીતનું બેકગ્રાઉન્ડ હતું જ. પપ્પા પોતે કલાકાર હતા, એટલે સંગીત વારસામાં મળ્યું છે. મારા ઘરમાં જે રીતે બધી પરંપરાઓનું અનુસરણ થાય, કે જેમ દિવાળીમાં કંસાર રંધાય જ, એમ મારા ઘરમાં પહેલા ધોરણની પરીક્ષા અપાય, એની સાથે સાથે હાર્મોનિયમ પર પ્રારંભિકની પરીક્ષા પણ આપી જ દેવાની હોય. હું સવારે પપ્પાના જ ગુરુ પાસેથી 6 વાગ્યે શીખવા જઉં અને 10 વાગ્યે સ્કૂલે જવું. અને એના ભાગ રૂપે જ હાર્મોનિયમમાં વિષારદની પરીક્ષા આપી જ દિધી. અને એની સાથે સાથે મેં વાયોલિનમાં પણ પરીક્ષાઓ આપી. અને આમ મારે સંગીતમાં આવવું નહોતુ. હું તો આઇસ્ટાઇન અને ન્યૂટનના સપનામાં રહેતો. એવું હતું બધાં જ સાયન્ટિસ્ટ્સ સંગીતકાર હતા, પણ મારે આ જ ક્ષેત્રમાં આવવું નહોતું. મેં પ્લાસ્ટિક એન્જિનીયરિંગમાં એડમિશન લીધું.